Dawid mpaebɔ.17 O Yehowa, tie m’adesrɛ na bu atɛntrenee ma me;Wɛn w’aso tie me sufrɛ;Yɛ aso ma me mpaebɔ a efi me koma mu.+2 Bu atɛntrenee ma me;+Ma w’aniwa nhwɛ nea ɛteɛ.3 Wopɛɛpɛɛ me komam, na wohwehwɛ me mu anadwo;+Wuyiyi me mu;+Bere biara a wobɛyɛ saa no, wubehu sɛ memmɔɔ pɔw bɔne biara,Na memfaa m’ano nkaa asɛmmɔne.4 Yɛka nnipa nneyɛe ho asɛm a,W’anom asɛm nti matwe me ho afi akorɔmfo kwan ho.+5 Mma m’anammɔn mmfi w’akwan soSɛnea ɛbɛyɛ a me nan renwatiriw.+6 O Onyankopɔn, misu frɛ wo, efisɛ wubegye me so.+Yɛ aso ma* me. Tie m’asɛm.+7 O Ogyefo, wo na wugye wɔn a wɔde wo nsa nifa yɛ guankɔbeaFi wɔn a wɔtew atua tia wo no nsam.Yɛ anwonwadwuma fa kyerɛ sɛ wo dɔ nni huammɔ.+8 Bɔ me ho ban sɛ w’aniwa kosua,+Na fa me hintaw wo ntaban* ase.+9 Nnebɔneyɛfo a wɔtow hyɛ me so no, bɔ me ho ban fi wɔn ho.M’atamfo a wɔpɛ me wu* nso, gye me fi wɔn nsam.+10 Wɔn koma apirim;*Wɔkasa ahantan so;11 Wɔaka yɛn ahyem;+Nea wɔpɛ ara ne sɛ wobenya yɛn ayi yɛn ahwe fam.*12 Wɔn mu biara te sɛ gyata a ɔrepɛ nam atetew,Gyata a ɔtetɛw baabi.13 O Yehowa, sɔre kɔ n’anim+ kodi no so nkonim;Fa wo sekan gye me* fi ɔdebɔneyɛfo nsam,14 O Yehowa, fa wo nsa gye me;Wiase* mu nnipa a asetena yi mu na wɔn kyɛfa wɔ no,+ gye me fi wɔn nsam.Wɔn na wonya nneɛma pa a efi wo nkyɛn ma ɛso wɔn,+Na wɔde agyapade gyaw wɔn mma a wɔdɔɔso.15 Me de, trenee mu na mɛhwɛ w’anim;Sɛ minyan na mihu wo a, me koma tɔ me yam.+
twi_Latn